அதே நேரம், கடந்த மார்ச் மாதம் தென் பகுதியிலிருந்து வடக்கு நோக்கி மேற்கொள்ளப்பட்டிருந்த ஊடகவியலாளர்களது நல்லிணக்க விஜயத்தின்போது, வடக்கில் யுத்தப் பாதிப்புகளுக்கு உள்ளான மூன்று ஊடகவியலாளர்களுக்கு வீட்டுத் திட்டங்கள் வழங்கப்படும் என்று தெரிவிக்கப்பட்டது என்றும், இதன் பிரகாரம், மூன்று ஊடகவியலாளர்கள் தெரிவு செய்யப்பட்டு, ஒருவருக்கு தலா 10 இலட்சம் ரூபா பெறுமதியான வீடுகள் அமைத்துத் தரப்படுமென்று கூறப்பட்டு, அவற்றின் பொறுப்பினை தென் பகுதியிலுள்ள மூன்று ஊடக நிறுவனங்கள் பொறுப்பேற்ற நிலையில், ஒரு வீட்டுக்கான அடிக்கல்லும் நடப்பட்டது என்றும் அறிய முடிகின்றது.